คือเรามีปัญหาเรื่องมดลูกค่ะ เป็นประจำเดือนแต่ละที่เป็นอาทิกว่าๆ แล้วก็เจ็บท้องประจำเดือนทุกครั้งที่เป็นด้วย คือหนูเริ่มมีประจำเดือนตั้งแต่ ป.4ค่ะ เวลามีอะไรกะแฟนมันจุกๆมันเจ็บ ไมทราบว่าคุณพอจะบอกได้ไหมค่ะ
สวัสดีค่ะ หากยังอยู่ในช่วงวัยรุ่น และมีอาการปวดท้องประจำเดือนมาตั้งแต่เริ่มมีประจำเดือน ถือเป็นอาการปวดท้องชนิดปฐมภูมิ ซึ่งไม่ได้เกิดจากความผิดปกติของมดของมดลูกหรือรังไข่ เชื่อว่ามีสาเหตุมาจากการเปลี่ยนแปลงของฮอร์โมนในระหว่างมีประจำเดือน และมาจากสารพรอสตาแกลนดิน ที่หลั่งออกมาจากเยื่อบุโพรงมดลูกมากกว่าปกติ และมาออกฤทธิ์ที่มดลูก ทำให้มดลูกมีการบีบเกร็งตัวและเกิดอาการปวดที่บริเวณท้องน้อย โดยจะมีอาการมากที่สุดในช่วงอายุ 15-25 ปี หลังจากวัยนี้ไปอาการจะค่อย ๆ ลดลง มีเพียงส่วนน้อยที่ยังอาจมีอาการตลอดไปจนถึงวัยหมดประจำเดือนดังนั้น หากอาการปวดท้องเป็นเฉพาะช่วงมีประจำเดือน เมื่อประจำเดือนหมดแล้วไม่มีอาการปวดท้องอีก อาการปวดดังกล่าวก็น่าจะเป็นอาการปวดชนิดปฐมภูมิค่ะซึ่งการดูแลตนเองในเลื้องต้น ได้แก่ การใช้การประคบร้อนที่บริเวณท้องน้อย อาบน้ำด้วยน้ำอุ่น ลดอาหารเค็ม งดเครื่องดื่มแอลกอฮอล์ เครื่องดื่มที่มีคาเฟอีนต่างๆ ทานอาหารที่มีประโยชน์ งดหาการรสจัด ออกกำลังกายอย่างสม่ำเสมอ นอนพักผ่อนให้เเพียงพอ หากปวดมากอาจทานยาแก้ปวด เช่น ไอบูโพรเฟน (ibuprofen), เมเฟนามิค แอซิด (mefenamic acid) เป็นต้น โดยรับประทานก่อนที่ประจำเดือนจะมา แต่หากอาการปวดยังคงเป็นมาก ไม่ทุเลาแม้ทานยา ควรไปพบแพทย์ค่ะสำหรับระยะเวลาที่มีประจำเดือนมานั้น ให้นับวันที่มีเลือดสีแดงออก ไม่นับรวมวันที่มีเลือดออกเล็กน้อยและเป็นสีน้ำตาล (ซึ่งมักจะพบในช่วง 1-2 วันแรกก่อนและหลังมีประจำเดือนที่เป็นเลือดสีแดง) หากนับได้ไม่เกิน 7 วัน ก็จะถือว่าปกติดี แต่หากเกิน 7 วัน ถือว่ามีระยะเวลาที่ประจำเดือนมานานกว่าปกติ ซึ่งหากยังอายุน้อย มักเกิดจากการทำงานผลิตฮอร์โมนของรังไข่ที่ผิดปกติ หรือเกิดจากสาเหตุอื่นๆ เช่น มีภาวะไทรอยด์ฮอร์โมนผิดปกติ หรือผลข้างเคียงจากการใช้ยาบางชนิด เป็นต้น ดังนั้น หากประจำเดือนมานานกว่า 7 วันในทุกรอบ แนะนำควรไปพบสูติ-นรีแพทย์เพื่อตรวจหาสาเหตุ ซึ่งหากเกิดจากการทำงานของรังไข่ผิดปกติ แพทย์อาจให้ยาปรับฮอร์โมนมาทาน เพื่อให้ประจำเดือนออกน้อยลง ลดโอกาสเสี่ยงการเกิดภาวะโลหิตจางที่อาจตามมาค่ะ